**Ručno nacrtana mapa Yoknapatawphe**  
JEFFERSON, okrug YOKNAPATAWPHA, *Mississippi*  
*Površina*, 2400mi2 - *Populacija*, Bijelci, 6298, Crnci, 9313  
WILLIAM FAULKNER, jedini vlasnik i posjednik
**Okrug Yoknapatawpha** (izgovor: [joknapatafa]; ) je fiktivni okrug kojeg je u svojim djelima stvorio američki pisac i nobelovac William Faulkner. Okrug je temeljen na stvarnom okrugu Layfayette, MS, gdje je Faulkner proveo većinu svoga života. Središte Yoknapatawphe je apokrigni grad Jefferson, u kojem je Faulkner objedinio gradove Ripley, New Albany i Oxford, stvarne gradove u okrugu Lafayette u kojima je proveo dio svog života (u prvom je živio do svoje pete godine, u drugom se rodio, a u trećem je proveo većinu svoga života, mada ne u kontinuitetu). Sam Faulkner će Yoknapatawphu kasnije nazivati svojim "apokrifnim okrugom". Yoknapatawpha nastaje u romanu *Sartoris*, odnosno u njegovom izvorniku *Flags in the Dust*, a od tog će trenutka Faulkner sve svoje romane, izuzev njih tri (*Pylon*, *The Wild Palms* i *A Fable*), smjestiti u svoj apokrifni okrug.

Faulkner je svoju Yoknapatawphu kreirao izrazito precizno, gotovo realistički, pazivši na gotovo sve detalje. Na kraju romana *Absalom, Absalom!* dodao je i rukom nacrtanu kartu okruga ispod koje je napisao: "*William Faulkner, jedini vlasnik i posjednik.*" Na mapi su detaljno označene lokacije velikog broja njegovih djela, a proučavatelji i danas rade na tome da precizno odrede lokacije svih njegovih djela. Isti ti proučavatelji su pobrojali preko 2,000 likova iz Yoknapatawphe, a koji se pojavljuju u romanima i u preko 70 Faulknerovih priča.

Zemlja koju danas sačinjava Yoknapatawpha izvorno je pripadala indijanskom plemenu Chickasaw. Situacija se promijenila negdje oko 1800. godine, a prije Građanskog rata, okrug se sastojao od nekoliko velikih plantaža: one Louisa Greniera na jugoistoku, McCaslina na sjeveroistoku, Sutpena na sjeverozapadu te Compsona i Sartorisa u neposrednoj blizini Jeffersona. Kasnije je okrug rascjepkan na malene farmerske posjede.

| * p
* r
* u
William Faulkner |
| --- |
| 
* Biografija
* Bibliografija

 |
| Romani | 
* *Soldiers' Pay* (1926)
* *Mosquitoes* (1927)
* *Sartoris / Flags in the Dust* (1929 / 1973)
* *The Sound and the Fury* (1929)
* *As I Lay Dying* (1930)
* *Sanctuary* (1931)
* *Light in August* (1932)
* *Pylon* (1935)
* *Absalom, Absalom!* (1936)
* *The Unvanquished* (1938)
* *If I Forget Thee, Jerusalem* (1939)
* *The Hamlet* (1940)
* *Intruder in the Dust* (1948)
* *Requiem for a Nun* (1951)
* *A Fable* (1954)
* *The Town* (1957)
* *The Mansion* (1959)
* *The Reivers* (1962)

 |  |
| Zbirke priča | 
* *These 13* (1931)
* *Go Down, Moses* (1942)
* *Knight's Gambit* (1949)
* *Collected Stories* (1950)

 |
| Kratke priče | 
* "Landing in Luck" (1919)
* "A Rose for Emily" (1930)
* "Red Leaves" (1930)
* "Dry September" (1931)
* "Spotted Horses" (1931)
* "That Evening Sun" (1931)
* "Mountain Victory" (1932)
* "Barn Burning" (1939)
* "The Tall Men" (1941)
* "Shingles for the Lord" (1943)

 |
| Scenariji | 
* *Flesh* (1932)
* *Today We Live* (1933)
* *Submarine Patrol* (1938)

 |
| Povezani članci | 
* William Clark Falkner
* Rowan Oak
* Papiri i rukopisi
* Fundacija Williama Faulknera
* Yoknapatawpha
	+ Obitelj Compson
	+ Louis Grenier
	+ Ikkemotubbe
	+ Gavin Stevens
	+ Thomas Sutpen
	+ Trilogija Snopes
* Južnjačka renesansa
* Južnjačka gotika
* Faux Faulkner
* Nagrada PEN/Faulkner za fikciju

 |